Gabriel Hauche. Gabriel Agustín Hauche () 1986-yil 27-noyabr Buenos-Ayresda tugʻilgan. Argentinalik futbolchi „Avellaneda Racing“ klubi va Argentina terma jamoasi hujumchisi. Jamoalardagi faoliyati. Gabriel Agustín Hauche faoliyatini „Temperley“ klubida boshlagan. 2004-yilda u „Deportivo Armenio“ga qarshi oʻyinda debyut qildi. 2006-yilda Gabriel Premer-liganing „Argentinos Juniors“ klubiga oʻtdi. 11-avgust kuni „ Nueva Chicago“ga qarshi oʻyinda u Argentina Primer ligasida debyut qildi. 16-sentabr kuni „Lanus“ga qarshi bahsda Gabriel Agustín Hauche „Juniors“ uchun birinchi golini urdi. 2010-yil boshida Gabriel „Avellaneda“dan „Racing“ga koʻchib oʻtdi. 8-fevral kuni „Arsenal“ jamoasiga qarshi oʻyinda u yangi jamoada debyut qildi. Oʻsha oʻyinda Gabriel Agustín Hauche oʻzining klub uchun birinchi golini kiritdi. 2013-yil boshida Gabriel Agustín Hauche Italiyaning „Kyevo“ jamoasiga ijaraga oʻtdi. 28-aprel kuni „Genoa“ga qarshi oʻyinda u A Seriyada debyut qildi. Gabriel bor-yoʻgʻi bitta oʻyinda maydonga tushib, „Racing“ga qaytdi. 2014-yilda Argentina chempionatida gʻolib chiqdi. 2015-yil boshida Gabriel Agustín Hauche Meksikaning „Tijuana“ ga koʻchib oʻtdi. Transfer summasi 1,9 million yevroni tashkil qildi. 11-yanvar kuni „Puebla“ga qarshi oʻyinda u Meksika Primer ligasida debyut qildi. 31-yanvar kuni „Monarcas Morelia“ga qarshi kechgan bahsda Gabriel Tixuana uchun birinchi gollarini urib, „dubl“ni amalga oshirdi. 2017-yil boshida Gabriel Agustín Hauche „Toluka“ga koʻchib oʻtdi. 8-yanvar kuni „Atlas“ga qarshi oʻyinda u yangi jamoada debyut qildi. Bir hafta oʻtgach „America“ga qarshi bahsda Gabriel „Toluka“ uchun birinchi golini urdi. 2018-yilning yozida Gabriel Agustín Hauche Kolumbiyaning „Milonarios“ jamoasiga oʻtdi. 23-iyul kuni „Boyacá Chicó“ga qarshi oʻyinda u Mustang kubogida debyut qildi. Oʻsha oʻyinda Gabriel „Milonarios“ safidagi ilk golini urdi. Xalqaro faoliyati. 2009-yil 1-oktyabrda Gabriel Agustín Hauche Argentina terma jamoasi safida Ganaga qarshi o‘rtoqlik o‘yinida debyut qildi. 21-aprel kuni Ekvador terma jamoasiga qarshi kechgan bahsda Gabriel terma jamoa safidagi ilk golini urdi.